**МОДЕЛ УГОВОРА**

**УГОВОР О ПРУЖАЊУ УСЛУГЕ РЕЗЕРВАЦИЈЕ РЕСТОРАНА И КЕТЕРИНГА ЗА ПОТРЕБЕ ПРОГРАМА ПОДРШКЕ ЗА ПРИВЛАЧЕЊЕ СТРАНИХ ИНВЕСТИЦИЈА У ЦИЉАНИМ СЕКТОРИМА У 2020. ГОДИНИ**

**Партија 2**

Закључен између:

**РАЗВОЈНE АГЕНЦИЈE СРБИЈЕ**, са седиштем у Београду, улица Кнеза Милоша број 12, матични број: 17905031, ПИБ: 109336535, коју заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Наручилац**),

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_; рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_ банке, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **Пружалац услуге**).

**Члан 1.**

Уговорне стране констатују:

- да је Наручилац, на основу члана 91. Закона о јавним набавкама („Сл. гласник РС” бр. 91/2019), Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС” бр. 21/2021), Одлуке о спровођењу поступка јавне набавке дел. број 1-06-404-26/2023-2 од 13.06.2023. године и на основу јавног позива за подношење понуда за набавку: Набавка услуге резервације ресторана и кетеринга број 0002/2023, спровео отворени поступак јавне набавке;

- да је Наручилац објавио јавни позив за подношење понуда на Порталу јавних набавки, на својој интернет страници и Порталу службених гласила РС и база прописа;

- да је Пружалац услуге доставио понуду*,* која се налази у прилогу овог уговора и његов је саставни део;

- да понуда Пружаоца услуге у потпуности одговара опису услуге и техничким карактеристикама (спецификацијама) предмета јавне набавке из конкурсне документације, које се налазe у прилогу овог уговора и заједно са Обрасцем структуре понуђене цене чини његов саставни део;

- да је Наручилац у складу са чланом 151. Закона о јавним набавкама и Одлуком о додели уговора број \_\_\_\_\_\_\_\_\_\_\_\_\_\_\_\_\_ *(попуњава Наручилац),* изабрао Пружаоца услуге, чиме су се коначно стекли услови за закључење уговора.

**ПРЕДМЕТ**

**Члан 2.**

Предмет овог уговора је набавка услугe резервације ресторана и кетеринга за потребе Програма подршке за привлачење страних инвестиција у циљаним секторима у 2020. години, у свему према техничким спецификацијама и Понуди Пружаоца услуге број \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године *(попуњава Наручилац)*, која се налази у прилогу овог уговора и чини његов саставни део.

Услуге које су предмет овог уговора ће се извршавати у обиму, количини и динамиком у складу са потребама и захтевима Наручиоца.

За све услуге које су предмет ове јавне набавке Наручилац задржава право да откаже резервацију услуге у складу са условима крајњег пружаоца услуге.

**ЦЕНА И ВРЕДНОСТ УГОВОРА**

**Члан 3.**

Уговорне стране су сагласне да је Пружалац услуге у Обрасцу понуђене цене понудио следеће:

Услуга резервације ресторана и кетеринга:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара без ПДВ-а *(попуњава понуђач)*.

Услуга резервације ресторана и кетеринга:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)динара са ПДВ-ом *(попуњава понуђач)*.

Напред наведена цена је фиксна и не може се мењати у току трајања Уговора.

**Члан 4.**

Укупна вредност Уговора је 3.000.000,00(словима: три милиона)динара без ПДВ-а.

Уговорне стране су сагласне да Наручилац није у обавези да утроши сва планирана средства која су означена као максимална уговорена вредност.

Плаћања по Уговору у 2023. години вршиће се до нивоа средстава обезбеђених Финансијским планом Наручиоца за 2023. годину за ове намене. Обавезе Наручиоца које доспевају у наредној буџетској години години биће реализоване највише до износа финансијских средстава која ће Наручиоцу бити одобрена за наредну буџетску годину.

Уговорне стране су сагласне да закључе анекс Уговора, уколико се за тим укаже потреба, а у складу са чланом 160. Закона о јавним набавкама.

**ПРАВА И ОБАВЕЗЕ ПРУЖАОЦА УСЛУГЕ**

**Члан 5.**

Пружалац услуге се обавезује да извршава услуге из члана 2. овог уговора у свему према техничким спецификацијама, Обрасцу понуде и Обрасцу понуђене цене, а у сарадњи са Наручиоцем.

Ако се утврди да извршене услуге имају недостатке у квалитету, Пружалац услуге их мора одмах отклонити о свом трошку.

Пружалац услуге се обавезује да услуге обавља ажурно, стручно и квалитетно, у складу са добрим пословним обичајима, правилима и стандардима струке.

Пружалац услуге се обавезује да цена хране и пића не може бити већа од цена утврђених ценовником угоститељског објекта важећим на дан пружања услуге.

**Члан 6.**

Пружалац услуге је дужан да Наручиоцу за сваку извршену услугу испостави рачун. Уз рачун о извршеној услузи посредовања, Пружалац услуге ће доставити Наручиоцу доказе о висини стварно извршених услуга, односно увек када је то могуће, копије оригиналних рачуна који представљају основ за фактурисање.

На рачуну из претходног става мора бити посебно исказана услуга резервације Пружаоца услуге а посебно цена угоститељских услуга извршених од стране крајњег пружаоца услуге.

**ОБАВЕЗЕ НАРУЧИОЦА**

**Члан 7.**

Наручилац се обавезује да у року од најдуже 45 дана од пријема исправно испостављеног рачуна изврши плаћање на рачун Пружаоца услуге број \_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_ банке *(попуњава понуђач)*.

**Члан 8.**

У циљу реализације уговорних обавеза, Наручилац и Пружалац услуге дужни су да у року од 5 (пет) дана од дана закључења овог уговора одреде лица за комуникацију и о томе обавесте другу уговорну страну путем електронске поште.

У случају да је лице које је одређено као лице за комуникацију спречено да обавља поверене послове, уговорна страна која је именовала то лице, дужна је да одреди друго лице као замену и да о томе обавести другу уговорну страну путем електронске поште у року од 24 сата.

**РОК И НАЧИН ИЗВРШЕЊА УСЛУГЕ**

**Члан 9.**

Наручилац се обавезује да предметне услуге наручује преко лица одређеног за комуникацију, путем електронске поште, а изузетно уколико то из оправданих разлога није могуће путем телефона.

Наручилац је дужан да благовремено обавести Пружаоца услуге о свим релевантним подацима и евентуалним изменама које се односе на резервацију услуга које су предмет овог уговора, како би Пружалац услуге могао успешно да обавља уговорене обавезе.

Пружалац услуге је дужан да за сваки примљени захтев за резервацију ресторана и кетеринга достави Наручиоцу најмање три одговарајуће понуде. Уколико Пружалац услуге није у могућности да достави више понуда на поднети захтев, дужан је да достави Наручиоцу образложење у писаном облику.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 10.**

Уговорне стране су сагласне да ће Пружалац услуге у року од 10 дана од дана закључења овог уговора као средство финансијског обезбеђења за добро извршење посла предати Наручиоцу:

1. оригинал бланко меницу чији је број наведен у меничном овлашћењу, потписану од стране овлашћеног лица Пружаоца услуге у складу са картоном депонованих потписа и попуњену у складу са важећим прописима, плативу на први позив. Средство обезбеђења за добро извршење посла, односно меница издаје се у висини од 10% од укупне вредности уговора без ПДВ-а, са роком важности који је 30 (тридесет) дана дужи од истека рока важења Уговора.

2. менично овлашћење, потписано од стране овлашћеног лица Пружаоца услуге у складу са картоном депонованих потписа,

3. доказ о регистрацији менице,

4. копију картона депонованих потписа, са оригиналном овером од стране пословне банке Пружаоца услуге.

Неизвршавање уговорних обавеза од стране Пружаоца услуга довешће до активирања средства финансијског обезбеђења. Наручилац има право на наплату средстава за финансијско обезбеђење уговора без посебног обавештења Пружаоца услуга.

**НЕИСПУЊЕЊЕ ОБАВЕЗА**

**Члан 11.**

Уколико Пружалац услуге не поступа на начин и у роковима предвиђеним овим уговором, Наручилац може раскинути уговор и захтевати накнаду штете.

**ПРИМЕДБЕ И РЕКЛАМАЦИЈЕ**

**Члан 12.**

Наручилац за све време трајања Уговора задржава право да врши проверу цена. Уколико приликом провере цена уочи да постоје одступања у ценама које предлаже Пружалац услуге и ценама које нуде крајњи пружаоци услуге, Наручилац може захтевати од Пружаоца услуге да му обезбеди повољнију понуду коју је сам пронашао.

У случају евентуалних недостатака и примедби у вези са квалитетом и ценом пружених услуга, Наручилац ће о томе обавестити Пружаоца услуге путем електронске поште , а по чијем пријему је он дужан одмах да поступи и евентуалне недостатке отклони у што краћем року.

**ПРАВНО ДЕЈСТВО И ВАЖЕЊЕ УГОВОРА**

**Члан 13.**

Овај уговор ступа на снагу даном потписивања од стране овлашћених лица уговорних страна, а почиње да се примењује од \_\_.\_\_.2023. године. (*попуњава Наручилац, оквирно време почетка примене уговора је 20.08.2023. године).*

Уговор се закључује на период од годину дана од дана почетка његове примене, а може престати да важи и раније, уколико у наведеном временском периоду вредност извршених услуга досегне износ укупне уговорене вредности из члана 4. овог уговора.

**ОСТАЛЕ ОДРЕДБЕ**

**Члан 14.**

Измене и допуне овог уговора могу се вршити у складу са Законом о јавним набавкама, и то у писменој форми и уз обострану сагласност Уговорних страна.

**Члан 15.**

Све евентуалне спорове који настану поводом овог уговора Уговорне стране ће покушати да реше споразумно.

Уколико спорови између Наручиоца и Пружаоца услуге не буду били решени споразумно, уговара се надлежност суда у Београду.

**Члан 16.**

На све што није регулисано клаузулама овог уговора, примењиваће се одредбе Закона о облигационим односима.

Овај уговор је сачињен у 4 (четири) истоветна примерка, од којих по 2 (два) примерка за сваку Уговорну страну.

Уговорне стране сагласно изјављују да су Уговор прочитале, разумеле и да уговорне одредбе у свему представљају израз њихове стварне воље.

 **ПРУЖАЛАЦ УСЛУГЕ НАРУЧИЛАЦ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 в.д. директора Радош Газдић